Siimu sild

Siimu sild on sild Pärnus, mis läheb üle Sauga jõe ja ühendab J. V. Jannseni tänavat ja Haapsalu maanteed.

Sild avati ametlikult 6. augustil 1937. Sild õhiti 1944. aastal. Uus Siimu sild valmis 1958. aastal.http://parnu.postimees.ee/2148903/parnu-suured-sillad-1803-2007 (vaadatud 03.06.2017)

 Nimi 
Siimu sild on saanud nime kohaliku Siimu kõrtsi järgi. Silda on nimetatud ka Vana-Pärnu sillaks.

 Ajalugu 
Siimu silla asukohas Sauga jõe suudmes asus enne püsisilla valmimist ujuvsild. Ühe versiooni kohaselt avati see umbes samal ajal Pärnu linna Nahksillaga 19. sajandi esimestel aastatel. Teise versiooni kohaselt avati Vana-Pärnu ujuvsild mõnikümmend aastat hiljem.

Püsisilla ehitus Sauga jõe suudmesse tõusis päevakorda koos Pärnu Suursilla ehituse kavaga. 1934. aastal võeti Siimu silla ehitus Eesti sildade ehituskavva, tööd alustati 1935. aasta oktoobris. Projekti tegi insener Nikolai Leyden.Hubert Matve. "Sauga sild". // Eesti Arhitektuur 2: Läänemaa, Saaremaa, Hiiumaa, Pärnumaa, Viljandimaa. Üldtoimetaja Villem Raam. Tallinn: Kirjastus Valgus, 1996. Lk 139

Sild valmis jaanuaris 1937. Tegu oli esimese kaarsillaga Eestis. Silla avas ametlikult sotsiaalminister ja Pärnu endine linnapea Oskar Kask 6. augustil 1937.

Siimu silla õhkisid taganevad Saksa väed 1944. aasta septembris. Seejärel ehitati üle Sauga jõe jälle ajutine ujuvsild. Uus, hävinud sillaga sarnane, Siimu sild valmis 1958. aastal.

 Vaata ka 
 Pärnu sillad

Viited

Välislingid
Siimu silla kandejõu proovimine (1937), Eesti Filmi Andmebaas
http://parnu.postimees.ee/2148903/parnu-suured-sillad-1803-2007

Kategooria:Vana-Pärnu
Kategooria:Pärnu sillad
Kategooria:Eesti betoonsillad